**Obrazloženje financijskog plana za razdoblje 2025.-2027. g. - Sveučilište u Zadru**

**Sažetak djelokruga rada proračunskog korisnika**

Sveučilište u Zadru je visokoškolska obrazovna i znanstvena ustanova osnovana Odlukom Hrvatskog sabora o proglašenju *Zakona o osnivanju Sveučilišta u Zadru* dana 4. srpnja 2002. godine čime je obnovljena višestoljetna sveučilišna tradicija s obzirom na to da je u Zadru osnovano prvo sveučilište na hrvatskom tlu i to 1396. godine.

Danas je Sveučilište u Zadru najveće u potpunosti integrirano sveučilište u Republici Hrvatskoj s ukupno 27 sveučilišnih odjela, pet znanstveno-istraživačkih centara te dva centra za nastavni rad, Sveučilišnom knjižnicom, Studentskim centrom, Studentskim savjetovalištem, Sveučilišnim laboratorijem, Poslovnim centrom, Agencijom za studentski standard te uredima i službama ustrojenim za obavljanje odgovarajućih financijskih, administrativnih i tehničkih poslova.

Elementi organizacijske strukture Sveučilišta u Zadru sastavom i funkcionalnošću optimalno odgovaraju zahtjevima pravno i funkcionalno integriranog visokog učilišta. Njegovu osnovicu čine sveučilišni odjeli kao ustrojbene jedinice Sveučilišta bez pravne osobnosti uspostavljene u svrhu izvođenja sveučilišnih i stručnih studija te znanstvenog, nastavnog i stručnog rada u određenom znanstvenom polju ili više znanstvenih polja. Zbog svojih temelja u Filozofskom fakultetu u Zadru na kojem su se izvodili studiji iz humanističkog i društvenog područja znanosti, većina sveučilišnih odjela i danas izvodi studije iz tih područja. Ustrojavanjem studija Geografije (u okviru prirodnih znanosti) te studija Kulture i turizma (transdisciplinarnog studija) učinjen je prvi iskorak izvan humanističkog i društvenog područja znanosti, a daljnji razvoj Sveučilišta obuhvatio je osnivanje i drugih sveučilišnih odjela u okviru kojih se izvode novi studiji iz društvenog, interdisciplinarnog, prirodnog, tehničkog, biotehničkog te biomedicinskog i zdravstvenog područja znanosti. Osnivanje novih studija i organizacija znanstvenih istraživanja u tzv. STEM području otežana je ograničenom mogućnošću novih zapošljavanja, uključujući nedostatak osoba s odgovarajućim kvalifikacijama za znanstveno-nastavna radna mjesta, premda postoje ideje za osnivanjem novih studija koji bi sadržajem pratili društvene i gospodarske potrebe. Recentni iskoraci u tom pogledu učinjeni su pokretanjem prijediplomskog studija Informacijskih tehnologija, kao i diplomskih studija Mediteranske poljoprivrede, Održivog upravljanja vodenim ekosustavima, Organizacije u pomorstvu, Održivog razvoja turizma i Digitalnog komuniciranja.

Sveučilište u Zadru ima ukupno 670 djelatnika, od toga je 473 nastavnog osoblja, a 197 nenastavnog osoblja. Ukupan broj djelatnika u Sveučilišnoj knjižnici te administrativnog, tehničkog i pomoćnog osoblja je 197. Omjer broja nastavnika (osoblja na znanstveno-nastavnim, umjetničko-nastavnim, nastavnim i suradničkim radnim mjestima) i broja studenata je 1:10. Omjer broja administrativnog, tehničkog i pomoćnog osoblja i studenata je 1:23.

Kao zasebne ustrojbene jedinice Sveučilište u Zadru ustrojilo je pet znanstveno-istraživačkih centara s ciljem organiziranja i promicanja znanstveno-istraživačkog rada (Centar za jadransku onomastiku i etnolingvistiku, Centar Stjepan Matičević, Centar za geoprostorne tehnologije, Centar za interdisciplinarno istraživanje mora i pomorstva i Centar za istraživanje glagoljaštva) te dva centra za nastavni rad (Centar za tjelovježbu i studentski sport te Centar za strane jezike).

Centar za geoprostorne tehnologije, Centar za interdisciplinarno istraživanje mora i pomorstva i Centar za istraživanje glagoljaštva nemaju zaposlenike nego u njima djeluju timovi znanstvenika s više odjela.

Administrativne, tehničke i financijske poslove za sve navedene ustrojbene jedinice u skladu sa zahtjevima pravno i funkcionalno integriranog visokog učilišta obavljaju središnje sveučilišne službe i odjeli. Uzimajući u obzir važnost znanstvenih, stručnih i infrastrukturnih projekata Sveučilište u Zadru je 2022. ustrojilo poseban Centar za projekte, znanost i transfer tehnologija.

Prijenosom osnivačkih prava Znanstvene knjižnice Zadar na Sveučilište u Zadru godine 2023. Znanstvena knjižnica postala je javna ustanova u sastavu Sveučilišta u Zadru osnovana s ciljem ostvarenja misije Sveučilišta te zadovoljavanja potrebe studenata, znanstvenika i drugih zainteresiranih građana, u prvome redu pružanjem potpore obrazovanju i istraživanju osoblja i studenata Sveučilišta (prikupljanjem, organiziranjem, čuvanjem i osiguravanjem pristupa zapisanom znanju u svim oblicima), provođenjem aktivnosti na integriranju sveučilišnog knjižničnog sustava sukladno odlukama Sveučilišta i njegovih sastavnica te promicanjem identiteta Sveučilišta, grada, regije i nacije (upoznavanjem javnosti s baštinom koju čuva u svojim fondovima).

**A621074 Redovna djelatnost Sveučilišta u Zadru**

*Zakonske i druge pravne osnove*

* Zakon o visokom obrazovanju i znanstvenoj djelatnosti (NN br. 123/03, 198/03, 105/04, 174/04, 02/07, 46/07, 45/09, 63/11, 94/13, 139/13, 101/14, 60/15, 131/17)
* Zakon o visokom obrazovanju i znanstvenoj djelatnosti (NN 119/22, na snazi od 22. listopada 2022.)
* Upute za izradu prijedloga državnog proračuna RH za razdoblje 2025.-2027. Ministarstva financija, Državna riznica
* Pravilnik o sustavu i osiguravanju unapređenja kvalitete Sveučilišta u Zadru (siječanj 2020.)
* Strategija Sveučilišta u Zadru 2023.-2030.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Plan 2024. | Plan 2025. | Plan 2026. | Plan 2027. | Indeks 25./24. |
| A621074Redovna djelatnost Sveučilišta u Zadru | 23.176.529 | 26.027.677 | 27.111.269 | 27.239.553 | 27.368.478 | 104 |

*Ova aktivnost sastoji se od sljedećih elemenata/ podaktivnosti:*

1. *Financiranja rashoda za plaće*
2. *Financiranja materijalnih prava zaposlenih*
3. *Financiranje prehrane i smještaja studenata i rada Studentskog zbora*

*Navedena aktivnost provodi se svake godine.*

*U razdoblju 2025. – 2027. očekuje se ostvarenje porasta na pozicijama ove aktivnosti. To je uvjetovano planiranim rastom broja zaposlenih u narednim razdobljima kao i povećanjima plaća uzrokovanim unaprjeđenjima postojećih djelatnika na znanstveno-nastavna, nastavna i suradnička radna mjesta. Namjenska sredstva za smještaj i prehranu studenata te studentske programe također su planirana u ovoj aktivnosti.*

***Izračun financijskog plana:***

1. *Element/ podaktivnost 1:*

*Planirani broj zaposlenih u 2025. g. (i 2026.i 2027.) x iznos prosječne mjesečne plaće x 12 mjeseci + ostali rashodi za zaposlene=25.656.792 EUR*

1. *Element/ podaktivnost 2:*

*Materijalna prava zaposlenih planiraju se u visini 374.477 EUR u 2025.g. te procjena prati povećanje broja zaposlenih, unaprjeđenja postojećih zaposlenika, i time uvjetovano povećanje iznosa u 2025.g. i 2026. g.*

1. *Element/ podaktivnost 3:*

*Sredstva za rad Studentskog zbora planiraju se u visini 17.917,58 EUR za sve tri godine dok je ostatak iznosa planiran za sufinanciranje prehrane i smještaja studenata (1.062.082 EUR).*

**A622122 Programsko financiranje javnih visokih učilišta**

*Zakonske i druge pravne osnove*

* Zakon o znanstvenoj djelatnosti i visokom obrazovanju (NN br. 123/03, 198/03, 105/04, 174/04, 02/07, 46/07, 45/09, 63/11, 94/13, 139/13, 101/14, 60/15, 131/17)
* Zakon o visokom obrazovanju i znanstvenoj djelatnosti (NN 119/22, na snazi od 22. listopada 2022.)
* Uredba o programskom financiranju javnih visokih učilišta i javnih znanstvenih instituta u Republici Hrvatskoj (NN 78/2023, 13. srpnja 2023.)
* Kolektivni ugovor za znanost i visoko obrazovanje i Dodatak I. Kolektivnom ugovoru za znanost i visoko obrazovanje (NN 9/2019)
* Strategija Sveučilišta u Zadru 2023.-2030.
* Strateški program znanstvenih istraživanja u području biomedicine i zdravstva, biotehničkih, interdisciplinarnih, prirodnih i tehničkih znanosti 2019.-2023.
* Strateški program znanstvenih istraživanja u području biomedicine i zdravstva, biotehničkih, interdisciplinarnih, prirodnih i tehničkih znanosti 2023.-2027. (u izradi)
* Strateški program znanstvenih istraživanja u području društvenih i humanističkih znanosti te u umjetničkom području 2020.-2024.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Plan 2024. | Plan 2025. | Plan 2026. | Plan 2027. | Indeks 25./24. |
| A622122Programsko financiranje javnih visokih učilišta  | 1.680.111 | 1.507.157 | 1.507.157 | 1.555.288 | 1.555.536 | 100 |

U razdoblju provedbe programskih ugovora očekuje se ostvarenje razvojnih pomaka u nastavnoj i znanstvenoj djelatnosti u STEM području, osobito kroz unapređivanje studija u području informacijskih, tehničkih i prirodnih znanosti uz snaženje istraživačkih i umjetničkih kapaciteta te postizanje utvrđenih institucijskih ciljeva, a sve u skladu s realizacijom utvrđenih ciljeva programskog financiranja:

1. Podizanje znanstvene izvrsnosti Sveučilišta u Zadru
2. Jačanje suradnje s gospodarstvom i transfer znanja, te razvoj europskog i nacionalnog identiteta i kulture
3. Povećanje relevantnosti, kvalitete i učinkovitosti studiranja na Sveučilištu u Zadru
4. Stvaranje pametnog, održivog i društveno odgovornog Sveučilišta u Zadru

***Izračun financijskog plana:***

*Sredstva programskog financiranja planiraju se za 2025. godinu u iznosu 1.507.157 EUR, nepromijenjena u odnosu na plan za prethodnu 2024. godinu. U projekcijama za 2026. i 2027. godinu planirani su iznosi 1.555.288 € te 1.555.536 €.*

*Nastavno su prikazani institucijski ciljevi i rezultati koji su predviđeni u predstojećem planskom razdoblju programskog financiranja.*

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2025. | Ciljana vrijednost za 2026. | Ciljana vrijednost za 2027. |
| Broj prijavljenih standarda zanimanja/usklađenih studijskih programa sa HKO | Usklađenost studijskih programa sa standardima kvalifikacija iz Registra Hrvatskog kvalifikacijskog okvira | studijski program | 2 - predan zahtjev za upis standarda zanimanja | Sveučilište | 2 | 2 | 2 |
| Broj studenata | Udio dolaznih međunarodnih studenata (dolazna mobilnost studenata) | student | 126 | Odjel za međunarodnu suradnju | 200 | 250 | 250 |
| Broj znanstvenih autorskih knjiga s  | Povećanje broja znanstvenih autorskih knjiga | znanstvena autorska knjiga | 40 | Odjel za izdavaštvo | 45 | 45 | 45 |
| Broj studenata koji su u prethodnoj akademskoj godini stekli minimalno 55 ECTS bodova | Uspješnost studiranja | Broj studenata | 1215 | Studentska referada | 1450 | 1550 | 1600 |
|  Omjer broja završenih studenata u akademskoj godini i broja studenata upisanih u prvu godinu te akademske godine | Završnost studija | Omjer | 0,48 | Studentska referada | 0,70 | 0,75 | 0,75 |
| Broj radova objavljenih u časopisima uvedenim u -bazi Web of Science za STEM područja znanosti, - broj radova objavljenih u časopisima uvedenim u bazu Web of Science i bazu SCOPUS za društveno, humanističko i interdisciplinarno područje znanosti i umjetnosti (objavljenih tijekom jedne godine) | Znanstvena produktivnost | Broj radova | 105220 | Sveučilišna knjižnica | 130260 | 140275 | 150290 |
| Broj aktivnosti popularizacije znanosti | Broj aktivnosti u kojima su sudjelovali zaposlenici Sveučilišta a odnosi se na popularizaciju znanosti | Broj | 225 | Centar za projekte, znanost i transfer tehnologija | 260 | 280 | 280 |

**A621038 Programi vježbaonica visokih učilišta**

*Zakonske i druge pravne osnove*

* Zakon o znanstvenoj djelatnosti i visokom obrazovanju (NN br. 123/03, 198/03, 105/04, 174/04, 02/07, 46/07, 45/09, 63/11, 94/13, 139/13, 101/14, 60/15, 131/17)
* Zakon o visokom obrazovanju i znanstvenoj djelatnosti (NN 119/22, na snazi od 22. listopada 2022.)
* Pravilnik o sustavu i osiguravanju unapređenja kvalitete Sveučilišta u Zadru
* Pravilnici Sveučilišta u Zadru

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Plan 2024. | Plan 2025. | Plan 2026. | Plan 2027. | Indeks 25./24. |
| A621038Programi vježbaonica visokih učilišta | 131.604 | 76.510 | 100.369 | 120.369 | 120.369 | 131 |

*Ova aktivnost provodi se svake godine.*

*U razdoblju 2025. – 2027. očekuje se povećanje opsega vježbaoničkog rada sukladno ciljevima povećanja udjela vježbaoničkog rada i stručne prakse u nastavnim programima.*

*Izračun financijskog plana:*

*Sredstva za rad vježbaonica planirana su s porastom 2025. godine u odnosu na 2024. godinu. Projekcije za 2026. i 2027. godinu veće su u odnosu na 2025. za 17%.*

**A679092 Redovna djelatnost Sveučilišta u Zadru (iz evidencijskih prihoda)**

*Zakonske i druge pravne osnove*

* Zakon o znanstvenoj djelatnosti i visokom obrazovanju (NN br. 123/03, 198/03, 105/04, 174/04, 02/07, 46/07, 45/09, 63/11, 94/13, 139/13, 101/14, 60/15, 131/17),
* Zakon o visokom obrazovanju i znanstvenoj djelatnosti (NN 119/22, na snazi od 22. listopada 2022.),
* Kolektivni ugovor za znanost i visoko obrazovanje i Dodatak I. Kolektivnom ugovoru
* Strategija Sveučilišta u Zadru 2023.-2030.
* Strateški program znanstvenih istraživanja u području biomedicine i zdravstva, biotehničkih, interdisciplinarnih, prirodnih i tehničkih znanosti 2019.-2023.,
* Strateški program znanstvenih istraživanja u području biomedicine i zdravstva, biotehničkih, interdisciplinarnih, prirodnih i tehničkih znanosti 2023.-2027. (u izradi),
* Strateški program znanstvenih istraživanja u području društvenih i humanističkih znanosti te u umjetničkom području 2020.-2024.,
* Odluka o školarini redovitih i izvanrednih studenata koji u akad. god. 2024./2025. upisuju prvu godinu sveučilišnih i stručnih prijediplomskih, sveučilišnih diplomskih i integriranih prijediplomskih i diplomskih sveučilišnih studija na Sveučilištu u Zadru.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Plan 2024. | Plan 2025. | Plan 2026. | Plan 2027. | Indeks 25./24. |
| A679092Redovna djelatnost Sveučilišta u Zadru (iz evidencijskih prihoda) | 4.743.572 | 5.256.122 | 4.552.798 | 4.338.378 | 4.316.221 | 86 |

*Ova aktivnost provodi se svake godine.*

*U razdoblju 2025. – 2027. očekuje se ostvarenje ciljeva sukladno Strategiji Sveučilišta u Zadru.*

*Plan rashoda redovne djelatnosti Sveučilišta u Zadru iz evidencijskih prihoda (izvori 31, 43, 52, 61, 71) izračunat je na temelju ugovora javne nabave čija će realizacija biti u idućoj fiskalnoj godini, realizacije troškova projekata koje financira Hrvatska zaklada za znanost, planiranim ugovorima s vanjskim suradnicima, te planiranim odjelnim potrebama.*

**A679074 EU projekti Sveučilišta u Zadru (iz evidencijskih prihoda)**

*Zakonske i druge pravne osnove*

* Zakon o znanstvenoj djelatnosti i visokom obrazovanju (NN br. 123/03, 198/03, 105/04, 174/04, 02/07, 46/07, 45/09, 63/11, 94/13, 139/13, 101/14, 60/15, 131/17),
* Zakon o visokom obrazovanju i znanstvenoj djelatnosti (NN 119/22, na snazi od 22. listopada 2022.),
* Strategija Sveučilišta u Zadru 2023.-2030.
* Strateški program znanstvenih istraživanja u području biomedicine i zdravstva, biotehničkih, interdisciplinarnih, prirodnih i tehničkih znanosti 2019.-2023.
* Strateški program znanstvenih istraživanja u području biomedicine i zdravstva, biotehničkih, interdisciplinarnih, prirodnih i tehničkih znanosti 2023.-2027. (u izradi)
* Strateški program znanstvenih istraživanja u području društvenih i humanističkih znanosti te u umjetničkom području 2020.-2024.
* Europska strategija za pametan, održiv i uključiv rast - Europa 2020. (3͘. ožujka 2010.)
* Sporazum o partnerstvu između Republike Hrvatske i Europske komisije za korištenje Europskih strukturnih i investicijskih fondova za rast i radna mjesta u razdoblju 2014.-2020. (listopad 2014.)
* Strategija poticanja inovacija Republike Hrvatske 2014.-2020., (17. prosinca 2014.)
* Erasmus međuinstitucijski sporazumi

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Plan 2024. | Plan 2025. | Plan 2026. | Plan 2027. | Indeks 25./24. |
| A679074EU projekti Sveučilišta u Zadru (iz evidencijskih prihoda) | 2.570.556 | 2.293.517 | 3.097.405 | 1.338.163 | 451.012 | 135 |

*Razlog smanjenja rashoda na ovom izvoru za 2025. i 2026. godinu je u smanjenju evidentiranog broja projekata u odnosu na prethodna razdoblja. Međutim, to je dinamična kategorija čije planiranje ovisi o raspisivanju poziva / natječaja na koje se Sveučilište i njegovi zaposlenici mogu prijaviti. U idućem razdoblju (2025. – 2027.) očekuje se tako financiranje barem tri infrastrukturna projekta: izgradnja STEM zgrade sa studentskim dormitorijem na Novom kampusu, izgradnja sveučilišnog objekta na području nekadašnjih radionica stare Tehničke škole te obnova nekadašnje vojarne u uvali Lučina na otoku Molatu kao prva faza u ostvarenju programa Arhipelogos. Za sve te projekte projektno-tehnička dokumentacija je dovršena u cijelosti ili većim dijelom.*

**A621118 Pravomoćne sudske presude**

*Zakonske i druge pravne osnove*

* Zakon o znanstvenoj djelatnosti i visokom obrazovanju (NN br. 123/03, 198/03, 105/04, 174/04, 02/07, 46/07, 45/09, 63/11, 94/13, 139/13, 101/14, 60/15, 131/17)
* Kolektivni ugovor za znanost i visoko obrazovanje (zaključen 22. listopada 2010.)
* Temeljni kolektivni ugovor za službenike i namještenike u javnim službama (zaključen 12. prosinca 2012.)
* Zakon o osiguravanju kvalitete u znanosti i visokom obrazovanju
* Pravomoćne presude tužitelja

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Plan 2024. | Plan 2025. | Plan 2026. | Plan 2027. | Indeks 25./24. |
| A621181Pravomoćne sudske presude | 96.227 | 69.792 | 6.187 | 0 | 0 | 9 |

*U razdoblju 2025. – 2027. očekuje se podmirenje iznosa iz pravomoćnih presuda donesenih po tužbama zaposlenika protiv javnih visokih učilišta, a radi isplate razlike plaće po povoljnijoj osnovici za razdoblje od prosinca 2015. do siječnja 2017. godine.*

*Planiran je iznos od 6.187 EUR za 2025. godinu u kojoj se očekuje finalizacija isplata.*

*Izračun financijskog plana:*

* *Broj tužitelja x dosuđeni bruto iznos za isplatu*

**A621180 Rektorski zbor**

*Zakonske i druge pravne osnove*

* Zakon o visokom obrazovanju i znanstvenoj djelatnosti (NN 119/22, na snazi od 22. listopada 2022.)

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Plan 2024. | Plan 2025. | Plan 2026. | Plan 2027. | Indeks 25./24. |
| A621180 Rektorski zbor | 0 | 0 | 0 | 15.927 | 0 | - |

*Ova aktivnost provodi se samo u godini u kojoj će Sveučilište u Zadru predsjedavati Rektorskim zborom.*

*U godini 2026. očekuje se ostvarenje sljedećeg: izvršenje predsjedavajuće funkcije Rektorskim sukladno strateškim ciljevima razvoja znanosti i visokog obrazovanja u RH.*

*Izračun financijskog plana:*

*Sredstva za djelovanje Rektorskog zbora osiguravaju se sveučilištu koje u konkretnoj godini predsjedava Rektorskim zborom, za što će zadarsko Sveučilište biti zaduženo u 2026.g.*

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2025. | Ciljana vrijednost za 2026. | Ciljana vrijednost za 2027. |
| *Isplaćena sredstva za djelovanje Rektorskog zbora*  | *Sredstva za rad Rektorskog zbora isplaćuju se Sveučilištu koje predsjedava radom zbora*  | *Indeks* | *0* | *Ministarstvo i Sveučilište*  | *0* | *100* | *0* |

U Zadru, 17. prosinca 2024.